[{"text_idx": "#000015", "text": "Pan ddaeth yr amser i Katherine Betteridge i ddod o hyd i brifysgol addas, edrychodd ar yr Ysgol Cerddoriaeth ym Mhrifysgol Bangor a oedd yn ymddangos i fod 'yr un' a fyddai'n wir yn edrych ar ei ho\u0302l. Astudiodd Katherine am radd cerddoriaeth israddedig ac uwchraddedig ym Mhrifysgol Bangor ac yn 2012 dechreuodd PhD rhan amser mewn Cyfansoddi tra ar yr un pryd yn gweithio yng Nghanolfan Ymwybyddiaeth Ofalgar y Brifysgol."}, {"text_idx": "#000016", "text": "Yngly\u0302n a\u0302 dewis i astudio ym Mangor, dywedodd Katherine: \"Rwy'n teimlo bod fy mywyd wedi blodeuo yma'n sylweddol ac rwyf wedi derbyn cefnogaeth ac anogaeth enfawr ar hyd y ffordd gan yr Ysgol a hefyd gan y Brifysgol.\""}, {"text_idx": "#000017", "text": "Er mwyn helpu cefnogi ei hastudiaethau israddedig, gweithiodd Katherine ran-amser mewn tafarn leol, yn Llyfrgell y Brifysgol, dysgu\u2019r ffidil a hefyd gweithiodd gydag Ensemble Cymru, ensemble preswyl y Brifysgol. Ar hyn o bryd mae hi'n dysgu myfyrwyr blwyddyn gyntaf sut i gyfansoddi mewn seminarau ac yn rhedeg gweithdai cyfansoddi achlysurol. Yn 2014 creodd Katherine fodiwl ar Frank Zappa ac mae\u2019n ei ddysgu i fyfyrwyr cerddoriaeth sydd yn eu hail a\u2019r drydedd flwyddyn a lefel meistr."}, {"text_idx": "#000018", "text": "Katherine yn perfformio gydag Ed Holden.Ers ei gradd meistr, mae Katherine wedi bod yn cynnal gweithdai mewn ysgolion ac mae'n rhedeg pedwarawd llinynnol proffesiynol, Pedwarawd Llinynnol Eryri. Mae hefyd yn gyfarwyddwr artistig ar y cyd i gwmni celfyddydau o'r enw Exploration in Sound lle iddi ei sefydlu yn 2014 ar y cyd a\u0302 dwy ffrind - clarinetydd a chyfansoddwraig leol, Sioned Eleri Roberts a cerddolegydd a ffliwtydd o Ganada, Twila Bakker. Mae'r cwmni\u2019n cynnwys grw\u0302p o bobl greadigol o sawl cefndir gan gynnwys cerddorion, dawnswyr, actorion, artistiaid, artistiaid gosod, gwneuthurwyr ffilmiau ac awduron stori."}, {"text_idx": "#000019", "text": "Yn rhyfeddol, yn ogystal a\u0302 jyglo ei hastudiaethau gyda gweithio a pherfformio, mae Katherine hefyd wedi bod yn cymryd rhan mewn prosiectau diddorol. Esboniodd Katherine:"}, {"text_idx": "#000023", "text": "\"Yn ystod fy ngradd israddedig perfformiais yr unawd Gwanwyn o\u2019r Four Seasons gan Vivaldi gyda Cherddorfa Faro\u0301c ac yn ddiweddarach cefais y profiad anhygoel o chwarae Concerto Ffidil Kabalevsky gyda Cherddorfa Symffoni\u2019r Brifysgol. Yn ystod fy PhD cafodd darn wnes i ei ysgrifennu ei berfformio gan ensembles proffesiynol, er enghraifft, perfformiodd Psappha ddarn wnes i ei ysgrifennu yng Ngw\u0302yl Gerdd Newydd Bangor yn 2013. Roedd clywed fy ngherddoriaeth yn dod yn fyw gan ensemble proffesiynol yn brofiad anhygoel."}, {"text_idx": "#000024", "text": "Katherine yn y digwyddiad \"Exploration in Sound\"\"Yr uchafbwynt mwyaf diweddar yw cyflwyno cynhyrchiad aml-gyfrwng hynod lwyddiannus gyda Exploration in Sound o\u2019r enw Lie Still Sleep Becalmed yn Neuadd Powis. Arweiniwyd yn annibynnol gan fyfyrwyr, ac nid oedd unrhyw gyfyngiadau ar greadigrwydd. Bu dau berfformiad, a\u2019r ddau wedi gwerthu allan, roedd hyn yn rhyfeddol iawn gan ystyried bod y cynhyrchiad wedi\u2019i farchnata mewn ffordd ddirgel ac yn gyfrinachgar iawn! Roedd yr adborth a gawsom yn eithriadol o gadarnhaol ac yn dilyn hynny rydym wedi cael gwahoddiad i berfformio mewn nifer o ddigwyddiadau cyffrous yn y dyfodol. Rydym hefyd yn gweithio ar sefydlu amryw o berfformiadau \u2018pop-up\u2019 mewn lleoliadau hanesyddol diddorol o amgylch gogledd Cymru, rydym hefyd yn edrych mewn i berfformio yn Lloegr a'r Alban.\""}, {"text_idx": "#000025", "text": "Fel llawer o fyfyrwyr, roedd rhaid i Katherine oresgyn rhwystrau wrth astudio, roedd ei hofn dwys o berfformio yn un. I oresgyn ei hofn, dysgodd Katherine am ymwybyddiaeth ofalgar a myfyrdod, a helpodd hyn hi\u2019n aruthrol. Mae hi hefyd wedi bod o dan bwysau aruthrol yn ystod ei chyfnod yn astudio ei graddau oherwydd y cyfuniad o weithio, perfformio ac astudio. Fodd bynnag, mae ei holl waith caled wedi talu ar ei ganfed wrth iddi ennill gradd dosbarth cyntaf ac o ganlyniad enillodd ysgoloriaeth i wneud ei meistr."}, {"text_idx": "#000026", "text": "Nod Katherine yn y dyfodol yw perfformio, ysgrifennu cerddoriaeth, addysgu a theithio, a dywedodd: \"Os gallaf gynnal cydbwysedd iach rhwng yr agweddau gwahanol yma, byddaf yn ferch hynod o hapus.\""}]